หุ้นโซลปิดพุ่ง 1.32% ขานรับราคาน้ำมันพุ่ง
หุ้นโซลปิดพุ่ง 1.32% ขานรับราคาน้ำมันพุ่ง
18 ก.พ. 2559

ดัชนีคอมโพสิตตลาดหุ้นเกาหลีใต้ปิดพุ่ง 1.32% โดยดัชนีคอมโพสิตตลาดหุ้นเกาหลีใต้ (KOSPI) ปรับตัวขึ้น 24.90 จุด ปิดที่ 1,908.84 จุด โดยมีปริมาณการซื้อขายปานกลาง 327 ล้านหุ้น มูลค่า 4.64 ล้านล้านวอน (3.78 พันล้านดอลลาร์) โดยมีหุ้นบวกมากกว่าหุ้นลบในสัดส่วน 666 ต่อ 170
เนื่องจากนักลงทุนขานรับการพุ่งขึ้นของราคาน้ำมัน หลังจากอิหร่านได้ออกเสียงสนับสนุนข้อตกลงเพื่อสร้างเสถียรภาพให้กับราคาน้ำมัน ขณะที่เงินวอนอ่อนค่าเมื่อเทียบดอลลาร์สหรัฐ
ส่วนเมื่อวานนี้สำนักงานสถิติเกาหลีใต้รายงานว่า ตัวเลขจ้างงานเดือนม.ค.พุ่งขึ้น 339,000 ตำแหน่ง ขณะที่อัตราการว่างงานอยู่ที่ระดับ 3.7% ในเดือนดังกล่าว